MUNICIPIUL CRAIOVA
CONSILIUL LOCAL AL MUNICIPIULUI CRAIOVA

                                                 HOTĂRÂREA NR.93
privind modificarea contractului de concesiune nr.34106/2006  încheiat între Consiliul Local al Municipiului Craiova şi Dr. Zidaru Livia-Camelia, medic titular al Cabinetului Medical Individual Dr. Zidaru Livia-Camelia
Consiliul Local al Municipiului Craiova, întrunit în şedinţa ordinară din data de 25.08.2016;

           Având în vedere raportul nr.135501/2016 întocmit de Direcţia Patrimoniu prin care se propune modificarea contractului de concesiune nr.34106/2006  încheiat între Consiliul Local al Municipiului Craiova şi Dr. Zidaru Livia-Camelia, medic titular al Cabinetului Medical Individual Dr. Zidaru Livia-Camelia;
          În conformitate cu prevederile Hotărârii Guvernului nr.884/2004 privind concesionarea unor spaţii cu destinaţia de cabinete medicale; 
           În temeiul art.36, alin.2, lit. c, coroborat cu alin.5, lit. b, art.45, alin.3, art.61, alin.2, art.123, alin.1 şi art.115, alin.1, lit.b din Legea nr.215/2001, republicată, privind administraţia publică locală;
hotărĂŞte:
Art.1. Se aprobă modificarea contractului de concesiune nr.34106/2006  încheiat între Consiliul Local al Municipiului Craiova şi Dr. Zidaru Livia-Camelia, în sensul înlocuirii formei de înregistrare a concesionarului, din persoană fizică Cabinet Medical Dr. Zidaru Livia-Camelia, în persoană juridică S.C. Cabinet Medical Dr. Zidaru Livia-Camelia S.R.L.
Art.2. Se aprobă modificarea redevenţei aferente, conform Hotărârii Consiliului Local al Municipiului Craiova nr.199/2016.
Art.3. Se împuterniceşte Primarul Municipiului Craiova să semneze actul adiţional de modificare a  contractului de concesiune prevăzut la art.1 din prezenta hotărâre.
Art.4.  La data intrării în vigoare a prezentei hotărâri, se modifică în mod corespunzător Hotărârile Consiliului Local al Municipiului Craiova nr.238/2004 şi nr.85/2006.

Art.5. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi S.C. Cabinet Medical Dr. Zidaru Livia-Camelia S.R.L. vor aduce la îndeplinire prevederile prezentei hotărâri.

